F'digriet mill-Maġistrat Natasha Galea Sciberras, ġie konkluż li hemm biżżejjed provi sabiex l-avukati Gianluca Caruana Curran u Charles Mercieca jiġu akkużati b'attentat ta' tixħim fil-konfront tal-ġurnalist tat-Times of Malta, Ivan Martin. Caruana Curran u Mercieca huma tnejn mill-avukati ta' Yorgen Fenech li hu akkużat b'kompliċità fl-assassinju tal-ġurnalista Daphne Caruana Galizia. Lejn l-aħħar tal-2020, il-gazzetta Times of Malta kienet irrapurtat li l-avukati ta' Yorgen Fenech ippruvaw jagħtu l-flus lill-ġurnalist Ivan Martin. Ir-rapport kien jispjega kif il-ġurnalist iltaqa' mal-avukati ta' Fenech Dr Caruana Curran u Dr Charles Mercieca l-Belt Valletta, għal madwar 20 minuta. Fi tmiem il-laqgħa tagħhom, Dr Caruana Curran offra lil Martin bejn żewġ u erba' karti tal-€500, iżda Martin irrifjutahom. Huwa kien qal li lanqas jaf kemm kien hemm flus eżatt għax ma ċċekkjax. Min-naħa tiegħu, il-ġurnalist kien informa lit-tim editorjali tal-gazzetta b'dak li ġara. Il-gazzetta kienet anke ppubblikat l-istqarrija tal-Avukat Gianluca Caruana Curran, li fiha ammetta li offra xi rinumerazzjoni lil Martin fi tmiem il-laqgħa tagħhom. Ġurnalist tat-Times offrut flus mill-avukati ta' Yorgen Fid-digriet tagħha l-qorti osservat li fil-każ ta' Caruana Curran, hemm biżżejjed provi biex jittieħdu l-passi neċessarji. Filwaqt li fil-każ tal-avukat Mercieca id-difiża argumentat li kien hemm nuqqas ta' evidenza kontrih. Minn naħa tagħha l-Qorti ma qablix u qalet li fl-istqarrijiet pubbliċi Mercieca ma għamlix referenza biss għal Caruana Curran imma tkellem fil-plural. Dawn wassal lill-Qorti biex tiddeċiedi li anke fil-konfront tal-avukat Mercieca hemm biżżejjed evidenza għal aktar investigazzjoni. Il-Pulizija qed tinvestiga l-offerta ta' flus lil ġurnalist mill-avukati ta' Yorgen F'seduti preċedenti, fil-Qorti, Ivan Martin kien qal li kien irċieva messaġġ b'WhatsApp mingħand l-avukat Mercieca jitlobu biex jiltaqgħu fl-uffiċċju tiegħu l-Belt Valletta. F'dik il-laqgħa jirriżulta li ż-żewġ avukati kienu ddiskutew biex ikun hemm sensiela ta stejjer biex tiġi mminata l-kredibilità ta' Melvin Theuma, s-sensar fl-assassinju tal-ġurnalista Daphne Caruana Galizia. Is-Supretendent James Grech u l-Ispettur Anthony Scerri qed imexxu l-Prosekuzzjoni filwaqt li d-difiża hi magħmula mill-avukati Giannella De Marco u Stephen Tonna Lowell. L-avukati ta' Fenech se jingħataw kopja tal-istqarrija tal-ġurnalist fuq tixħim Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_603fb6da2bded_rand.td-a-rec-img{text-align:left}.td_uid_3_603fb6da2bded_rand.td-a-rec-img img{margin:0 auto 0 0}